**Likumprojekta „Grozījums** [**Ceļu satiksmes likumā**](http://likumi.lv/ta/id/36720-autoparvadajumu-likums)**” sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Iekšlietu ministrijas iniciatīva, īstenojot Latvijas Republikas Valsts kontroles 2013.gada 25.novembra revīzijas ziņojumā Nr.5.1-2-9-1/2013 “Starptautisko autopārvadājumu nodrošināšanā iesaistīto institūciju darbības atbilstība normatīvo aktu prasībām, un Latvijas Republikas – Krievijas Federācijas valdību nolīguma par automobiļu starptautisko satiksmi izpildes izvērtējums” (turpmāk – revīzijas ziņojums) minēto ieteikumu ieviešanu. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši revīzijas ziņojumā sniegtajiem ieteikumiem, šī likumprojekta mērķis ir noteikt tādus administratīvās iedarbības līdzekļus, lai autopārvadājumu jomā konstatētie pārkāpumi, kurus izdarījuši ārvalstu pārvadātāji, tiktu savlaicīgi novērsti un piemērotie naudas sodi par administratīvajiem pārkāpumiem valsts budžetā tiktu samaksāti savlaicīgi un pilnā apmērā.  Tāpat, šī likumprojekta mērķis saglabāt vienlīdzīgus konkurences apstākļus starp ārvalstu un nacionālajiem pārvadātājiem, nodrošinot atbildības par administratīvo pārkāpumu - uzliktā pienākuma novērst pārkāpumu tā konstatēšanas vietā neizbēgamības principa īstenošanu neatkarīgi no pārkāpēja valstiskās piederības. Vienlīdzīgi konkurences apstākļi starp ārvalstu un nacionālajiem pārvadātājiem, šī projekta izpratnē ir uzliktā naudas soda par izdarīto administratīvo pārkāpumu ceļu satiksmes un autopārvadājumu jomā Latvijas Republikas teritorijā, samaksas neizbēgamības princips, jo esošais tiesiskais regulējums pieļauj iespēju ārvalstu pārvadātājiem izvairīties no piemērotā naudas soda samaksas.  Latvijai saistošās starptautiskās tiesību normas attiecībā uz kravu un pasažieru autopārvadājumiem ir ietvertas Eiropas Savienības tiesību aktos, Daudzpusējos starptautiskajos līgumos, Divpusējos starpvaldību līgumos un Latvijas Republikas tiesību aktos.  Projektā piemērotais termins “ārvalstu pārvadātājs” attiecināms uz ārvalstīs reģistrētu uzņēmumu, kas atbilst Eiropas Parlamenta un Padomes 2009.gada 21.oktobra Regulas (EK) Nr.1071/2009, ar ko nosaka kopīgus noteikumus par autopārvadātāja profesionālās darbības veikšanas nosacījumiem un atceļ Padomes Direktīvu 96/26/EK (turpmāk – regula Nr. 1071/2009) 2.panta 4.punkta definīcijai, kā arī pārvadātājiem, kas atbilst autopārvadātāja profesionālās darbības veikšanas nosacījumiem, kuri noteikti Daudzpusējos starptautiskajos līgumos.  Saskaņā ar Konvencijas par kravu starptautisko autopārvadājumu līgumu (CMR) 3.pantu, pārvadātājs ir atbildīgs par savu pārstāvju, darbinieku un citu personu, kuru pakalpojumus viņš izmanto, veicot pārvadājumu, darbību un kļūmēm viņu kompetences sfērā, it kā šī darbība vai kļūmes būtu viņa paša.  Līdzīgs regulējums noteikts Konvencijas par pasažieru un bagāžas starptautisko autopārvadājumu līgumu (CVR), kur Konvencijas 4.pantā noteikts, ka pārvadātājs atbildīgs par savu pārstāvju, darbinieku un citu personu, kuru pakalpojumus viņš izmanto, izpildot viņam ar pārvadājuma līgumu uzliktās saistības, darbību un kļūmēm tā, it kā šī darbība un kļūmes būtu viņa paša, ja šie pārstāvji, darbinieki un personas darbojas savā kompetencē.  Atbilstoši likuma “Par Latvijas Republikas valdības un Krievijas Federācijas valdības nolīgumu par automobiļu starptautisko satiksmi” 9.pantam, Līgumslēdzēju Pušu pārvadātājiem un autotransporta vadītājiem jāievēro tās valsts ceļu satiksmes noteikumi un tiesiskās normas, kuras teritorijā tiek veikti pārvadājumi. Šī nolīguma 14.pants nosaka, ka pārvadājumus var veikt tikai tie pārvadātāji, kuri ir tiesīgi veikt starptautiskos pārvadājumus saskaņā ar savas valsts likumdošanu.  Regulas Nr. 1071/2009 2.panta 4.apakšpunkts nosaka, ka “uzņēmums” ir pasažieru pārvadājumos iesaistīta jebkura fiziska persona, jebkura juridiska persona, kas gūst vai negūst peļņu, jebkura apvienība vai personu grupa, kam nav juridiskās personas statusa un kas gūst vai negūst peļņu, vai jebkura publiska iestāde, kura pati ir juridiskā persona vai arī ir atkarīga no iestādes, kura ir juridiskā persona, vai arī ikviena fiziska vai juridiska persona, kas komerciālos nolūkos veic kravu pārvadājumus. Savukārt, regulas Nr. 1071/2009 5.panta b) apakšpunkts nosaka, ka uzņēmuma attiecīgajā dalībvalstī pēc atļaujas piešķiršanas jābūt vienam vai vairākiem transportlīdzekļiem, kas ir pilnīgā uzņēmuma īpašumā vai rīcībā, piemēram, izmantojot nomas-izpirkuma vai nomas vai līzinga līgumu, un kuri ir reģistrēti vai kā savādāk piedalās satiksmē saskaņā ar attiecīgās dalībvalsts tiesību aktiem.  Pārvadātāju atbildība noteikta regulas Nr. 1071/2009 6.panta 1.punkta trešajā daļā, tajā skaitā atbildība par:   * transportlīdzekļa vadīšanas laika un transportlīdzekļa vadītāja atpūtas laika, darba laika un kontrolierīču uzstādīšanu un izmantošanu; * starptautiskajā satiksmē izmantojamo komerciālo transportlīdzekļu maksimālajām masas un gabarītu normām; * transportlīdzekļa vadītāju sākotnējo kvalifikāciju un turpmāko apmācību; * komerciālo transportlīdzekļu tehnisko pārbaudi uz ceļiem, tostarp mehānisko transportlīdzekļu obligātajām tehniskajām pārbaudēm; * piekļuvi starptautisko kravu autopārvadājumu tirgum vai arī atkarībā no gadījuma, piekļuvi pasažieru autopārvadājumu tirgum; * bīstamu kravu autopārvadājumu drošību; * ātruma ierobežošanas ierīču uzstādīšanu noteiktu kategoriju transportlīdzekļos; * transportlīdzekļa vadītāja apliecību; * profesionālās darbības atļaušanu; * dzīvnieku pārvadāšanu.   Projektā paredzētā administratīvās atbildības piemērošana pieļaujama par sekojošu starptautisko un nacionālo normatīvo aktu prasību pārkāpumiem:  1. Eiropas Savienības regulas   * Eiropas Parlamenta un Padomes 2009.gada 21.oktobra [Regula Nr. 1073/2009](http://eur-lex.europa.eu/legal-content/LV/TXT/PDF/?uri=CELEX:32009R1073&from=LV) par kopīgiem noteikumiem attiecībā uz piekļuvi starptautiskajam autobusu pārvadājumu tirgum un ar ko groza Regulu (EK) Nr. 561/2006. * Eiropas Parlamenta un Padomes 2009.gada 21.oktobra  [Regula Nr. 1072/2009](http://eur-lex.europa.eu/legal-content/LV/TXT/PDF/?uri=CELEX:32009R1072&from=LV) par kopīgiem noteikumiem attiecībā uz piekļuvi starptautisko kravas autopārvadājumu tirgum. * Eiropas Parlamenta un Padomes 2009.gada 21.oktobra [Regula Nr. 1071/2009](http://eur-lex.europa.eu/LexUriServ/LexUriServ.do?uri=OJ:L:2009:300:0051:0071:lv:PDF) ar ko nosaka kopīgus noteikumus par autopārvadātāja profesionālās darbības veikšanas nosacījumiem. * Komisijas 2009. gada 16. decembra [Regula (EK) Nr.1266/2009](http://eur-lex.europa.eu/legal-content/LV/TXT/PDF/?uri=CELEX:32009R1266&from=EN) ar kuru tehnikas attīstībai pielāgo Padomes Regulu (EEK) Nr. 3821/85 par reģistrācijas kontrolierīcēm, ko izmanto autotransportā. * Eiropas Parlamenta un Padomes 2006.gada 15.marta [Regula (EK) Nr.561/2006](http://eur-lex.europa.eu/resource.html?uri=cellar:5cf5ebde-d494-40eb-86a7-2131294ccbd9.0013.02/DOC_1&format=PDF), ar ko paredz dažu sociālās jomas tiesību aktu saskaņošanu saistībā ar autotransportu, groza Padomes Regulu (EEK) Nr.3821/85 un Padomes Regulu (EK) Nr.2135/98 un atceļ Padomes Regulu (EEK) Nr.3820/85. * Eiropas Parlamenta un Padomes 2014. gada 4. februāra [Regula Nr.165/2014](http://eur-lex.europa.eu/legal-content/LV/TXT/?qid=1442485583544&uri=CELEX:32014R0165) par tahogrāfiem autotransportā, ar kuru atceļ Padomes Regulu (EEK) Nr. 3821/85 par reģistrācijas kontrolierīcēm, ko izmanto autotransportā, un groza Eiropas Parlamenta un Padomes Regulu (EK) Nr. 561/2006, ar ko paredz dažu sociālās jomas tiesību aktu saskaņošanu saistībā ar autotransportu * Komisijas 2016. gada 18. marta [Regula (ES) Nr. 2016/403](http://eur-lex.europa.eu/legal-content/LV/TXT/?uri=CELEX%3A32016R0403), ar ko papildina Eiropas Parlamenta un Padomes Regulu (EK) Nr. 1071/2009 attiecībā uz Savienības noteikumu tādu nopietnu pārkāpumu klasifikāciju, kas var izraisīt autopārvadātāja labas reputācijas zaudēšanu, un ar ko groza Eiropas Parlamenta un Padomes Direktīvas 2006/22/EK III pielikumu * Komisijas 2014. gada 9. aprīļa [Regula (ES) Nr. 361/2014](http://eur-lex.europa.eu/legal-content/LV/TXT/PDF/?uri=CELEX:32014R0361&from=LV), ar ko paredz sīki izstrādātus noteikumus, lai piemērotu Eiropas Parlamenta un Padomes Regulu (EK) Nr. 1073/2009 attiecībā uz dokumentiem starptautiskiem pasažieru pārvadājumiem ar autobusiem, un atceļ Komisijas Regulu (EK) Nr. 2121/98. * Komisijas 2010. gada 1. jūlija [Regula Nr. 581/2010](http://eur-lex.europa.eu/legal-content/LV/TXT/PDF/?uri=CELEX:32010R0581&from=LV) par maksimālajiem termiņiem, kuros jāveic attiecīgo datu lejupielāde no transportlīdzekļa datu saglabāšanas ierīces un vadītāja kartes  1. Likumi    * [Ceļu satiksmes likums](http://www.likumi.lv/doc.php?id=45467)    * [Autoceļu lietošanas nodevas likums](http://likumi.lv/doc.php?id=185656)    * [Autopārvadājumu likums](http://www.likumi.lv/doc.php?id=36720)    * [Sabiedriskā transporta pakalpojumu likums](http://www.likumi.lv/doc.php?id=159858)    * [Bīstamo kravu aprites likums](http://www.likumi.lv/doc.php?id=220516)    * Latvijas [Administratīvo pārkāpumu kodekss](http://www.likumi.lv/doc.php?id=89648)(149.33 panta 7.-11.daļa, 20.-22.daļa; 149.34 panta 1.-7., 10.-12., 14., 17.-19.daļa; 149.35 pants; 149.36 pants; 149.37 pants; 149.38 panta 2.-7.daļa, 9.-13.daļa; 149.39 pants; 149.40 pants) 2. Ministru kabineta noteikumi  * [MK 21.02.12. noteikumi Nr.121](http://www.likumi.lv/doc.php?id=244501) **-** Kārtība, kādā izsniedz, uz laiku aptur vai anulē speciālās atļaujas (licences) un licences kartītes komercpārvadājumu veikšanai ar autotransportu un izsniedz autopārvadājumu vadītāja profesionālās kompetences sertifikātus * [MK 21.02.12. noteikumi Nr.122](http://www.likumi.lv/doc.php?id=244502) **-** Kārtība, kādā izsniedz, anulē vai uz laiku aptur Eiropas Kopienas atļaujas, Eiropas Kopienas atļauju kopijas un autovadītāja atestātus starptautiskajiem komercpārvadājumiem ar autotransportu Eiropas Savienības teritorijā * [MK 30.06.15. noteikumi](http://likumi.lv/ta/id/275150-kartiba-kada-veicami-iekszemes-pasazieru-neregularie-parvadajumi-un-specialie-regularie-parvadajumi) [**Nr.364**](http://likumi.lv/ta/id/275150-kartiba-kada-veicami-iekszemes-pasazieru-neregularie-parvadajumi-un-specialie-regularie-parvadajumi) - Kārtība, kādā veicami iekšzemes pasažieru neregulārie pārvadājumi un speciālie regulārie pārvadājumi * [MK 24.05.11. noteikumi Nr.411](http://www.likumi.lv/doc.php?id=231347) **-** Autopārvadājumu kontroles organizēšanas un īstenošanas kārtība * [MK 06.04.10. noteikumi Nr.343](http://www.likumi.lv/doc.php?id=208072) **-** Noteikumi par lielgabarīta un smagsvara pārvadājumiem * [MK 03.07.07. noteikumi Nr.474](http://www.likumi.lv/doc.php?id=160663) **-** Transportlīdzekļu apkalpes locekļu darba laika organizēšanas, ievērošanas un uzskaites noteikumi * [MK 24.04.07. noteikumi Nr.279](http://www.likumi.lv/doc.php?id=156704) **-** Noteikumi par izņēmumiem, kad nepiemēro Eiropas Parlamenta un Padomes 2006.gada 15.marta Regulu (EK) Nr.561/2006, ar ko paredz dažu sociālās jomas tiesību aktu saskaņošanu saistībā ar autotransportu, groza Padomes Regulu (EEK) Nr.3821/85 un Padomes Regulu (EK) Nr.2135/98 un atceļ Padomes Regulu (EEK) Nr.3820/85 * [MK 01.11.05. noteikumi Nr.836](http://www.likumi.lv/doc.php?id=121315) **-** Noteikumi par transportlīdzekļa vadītāja darba un atpūtas laika uzskaites digitālās kontrolierīces (tahogrāfa) karšu izsniegšanu, anulēšanu un apturēšanu uz laiku * [MK 06.09.05. noteikumi Nr.674](http://www.likumi.lv/doc.php?id=116190) **-** Bīstamo kravu pārvadājumu noteikumi * [MK 21.06.05. noteikumi Nr.442](http://www.likumi.lv/doc.php?id=111340) **-** Kārtība, kādā izsniedzamas, anulējamas vai uz laiku apturamas atļaujas starptautiskajiem kravas pārvadājumiem ar autotransportu * [MK 17.05.05. noteikumi](http://www.likumi.lv/doc.php?id=108617) [**Nr.339**](http://www.likumi.lv/doc.php?id=108617) **-** Kārtība, kādā atļauts veikt pasažieru un kravas komercpārvadājumus ar citu personu īpašumā esošiem autotransporta līdzekļiem * [MK 29.06.04. noteikumi Nr.571](http://www.likumi.lv/doc.php?id=90585) **-** Ceļu satiksmes noteikumi * [MK 20.04.04. noteikumi Nr.327](http://www.likumi.lv/doc.php?id=87856) **-** Kārtība, kādā veicami pasažieru un kravas pašpārvadājumi * [MK 23.12.02. noteikumi Nr.548](http://www.likumi.lv/doc.php?id=69766) **-** Prasības transportlīdzekļu aprīkošanai ar ātruma ierobežotājierīci un šīs ierīces lietošanas kārtība.   Ministru kabineta 2011.gada 24.maija noteikumos Nr.411 “Autopārvadājumu kontroles organizēšanas un īstenošanas kārtība” (turpmāk – Noteikumi Nr.411) noteiktas autopārvadājumu kontrolē iesaistītās institūcijas, tostarp, Valsts policija, kura veic:   1. transportlīdzekļu pārbaudi uz ceļiem; 2. bīstamo kravu pārbaudi; 3. faktiskās masas pārbaudi; 4. kravas nostiprināšanas pārbaudi; 5. kravas gabarītu pārbaudi; 6. tahogrammu pārbaudi uz ceļiem un uzņēmumos; 7. autoceļu lietošanas nodevas samaksas pārbaudi; 8. uzņēmumu pārbaudi.   Saskaņā ar likuma “Par policiju” 12. panta pirmās daļas 20.2 punktu, policijas darbiniekam, pildot viņam uzliktos pienākumus atbilstoši dienesta kompetencei, ir tiesības veikt autopārvadājumu uzraudzību un kontroli.  Pašreizējais tiesiskais regulējums, kāds tas noteikts Latvijas Administratīvo pārkāpumu kodeksā (turpmāk – LAPK), Autopārvadājumu likumā, Ceļu satiksmes likumā un uz šo likumu pamata izdotajos Ministru kabineta noteikumos, nespēj pilnvērtīgi sasniegt mērķi, jo uz šo tiesību aktu pamata piemērotie naudas sodi ārvalstu pārvadātājiem nav efektīvi iekasējami, kā arī iztrūkst iedarbīgi administratīvās ietekmēšanas līdzekļi ierobežot tādu autopārvadājumos iesaistītu transportlīdzekļu dalību ceļu satiksmē, kuriem nav novērsti konstatētie pārkāpumi.  Ievērojot LAPK 248.1 pantu, kontekstā ar LAPK 248.panta otrās daļas 2.punktu, attiecībā uz ārvalstu pārvadātājiem, un proti, ja objektīvu iemeslu dēļ administratīvā pārkāpuma protokolu nav iespējams sastādīt tās personas klātbūtnē, kuru sauc pie administratīvās atbildības, vai juridiskās personas pārstāvja klātbūtnē, to sastāda bez minēto personu klātbūtnes un protokola kopiju paziņo attiecīgajai personai (veidā, kādā persona vēlas, lai tai paziņo informāciju un dokumentus administratīvā pārkāpuma lietā). Respektīvi, ja administratīvā pārkāpuma protokols tiek sastādīts ārvalstu pārvadātājam bez tā klātbūtnes, nav iespēju noskaidrot tā viedokli, kādā veidā ārvalstu pārvadātājs vēlas saņemt paziņojumu un dokumentus administratīvā pārkāpuma lietā. Šādos apstākļos, institūcijai, kuras amatpersona sastādījusi administratīvā pārkāpuma protokolu, ir pienākums paziņot protokola kopiju Paziņošanas likumā noteiktajā kārtībā.  Tā kā pārkāpumi, kas izdarīti ceļu satiksmē un autopārvadājumu jomā atzīstami par ceļu satiksmi, cilvēku veselību un dzīvību apdraudošiem, nacionālajā likumdošanā noteiktie paziņošanas procesuālie termiņi un administratīvās procedūras attiecībā uz ārvalstu pārvadātājiem no tiesiskās iedarbības efektivitātes un administratīvo resursu patēriņa viedokļa ir resursietilpīgi procesi ar zemu lietderības koeficientu.  Kā otrs būtiskākais aspekts šī projekta nepieciešamībai ir apstāklis, ka tiesiskā sadarbība administratīvo pārkāpumu lietās netiek tieši regulēta ar Eiropas Savienības tiesību aktiem un starptautiskiem līgumiem. Līdz ar to nav tiesiskā regulējuma, lai varētu nosūtīt Latvijā pieņemtu lēmumu izpildei ārvalstī, jo Latvijai nav noslēgtu līgumu par tiesisko sadarbību administratīvo pārkāpumu lietās ar Eiropas Savienības valstīm un valstīm, kuras nav Eiropas Savienības dalībvalstis.  Kā liecina statistikas dati, lēmumi, ar kuriem personai piemērots administratīvais sods, gan gadījumos, kad pārkāpējs ir no Eiropas Savienības dalībvalsts, gan gadījumos, kad pārkāpējs ir no valsts, kas nav Eiropas Savienības dalībvalsts tiek izpildīti tikai daļēji. Tā, laika posmā no 2011.gada līdz 2013.gadam naudas sodi autopārvadājumu jomā uzlikti 1624 ārvalstu fiziskām un juridiskām personām, taču tikai 31 % apmērā iemaksāti valsts budžetā. Savukārt laika posmā no 2013.gada līdz 2015.gadam pie administratīvās atbildības autopārvadājumu jomā sauktas 1707 ārvalstu fiziskās un juridiskās personas, bet labprātīgi samaksātie naudas sodi sastāda vien 48% apmēru.  Ar [2010](http://likumi.lv/ta/id/221370-grozijumi-latvijas-administrativo-parkapumu-kodeksa).gada 28.oktobra likuma “Grozījumi Latvijas Administratīvo pārkāpumu kodeksā” redakciju, kas stājās spēkā [2011.](http://likumi.lv/ta/id/89648-latvijas-administrativo-parkapumu-kodekss/redakcijas-datums/2011/01/01)gada 1.janvārī, LAPK papildināts ar garantijas naudas institūtu. Savukārt 2011.gada 20.decembrī stājās spēkā Ministru kabineta noteikumi Nr.969 “Garantijas naudas iemaksas, atmaksas un dokumentu aizturēšanas kārtība”. Taču minētie normatīvie akti regulē lēmuma izpildes kārtību administratīvā pārkāpuma lietā par naudas soda uzlikšanu, ja pārkāpumu izdarījis ārvalstīs reģistrēta transportlīdzekļa vadītājs autopārvadājumu jomā.  Vienlaikus, praksē vērojama tendence, ka, lai arī garantijas nauda no ārvalstīs reģistrētu transportlīdzekļu vadītājiem tiek iekasēta, tomēr nereti konstatētais pārkāpums netiek novērsts un transportlīdzeklis turpina piedalīties ceļu satiksmē, faktiski turpinot izdarīt pārkāpumu. Piemēram, gadījumos, ja krava nav pienācīgi nostiprināta, transportlīdzekļa vadītājs to labprātīgi novērš pārbaudes vietā, bet gadījumos, kad tiek konstatēts faktiskās masas pārsvars, kurš būtu nekavējoties jānokrauj, nekas netiek darīts, jo patreizējais normatīvais regulējums neparedz piespiedu pasākumus pārkāpumu novēršanai. Tas pats attiecināms uz administratīvajiem pārkāpumiem, kas saistīti ar transportlīdzekļa vadīšanas laikposmu (ikdienas atpūtas, iknedēļas atpūtas un pārtraukumu) neievērošanu un pārkāpuma turpināšanu.  Projekta īstenošana saistīta ar preventīviem mērķiem, jo pārkāpumu piespiedu novēršana pārvadātājiem būs saistīta ar papildus finanšu izdevumiem, piemēram, tādiem kā evakuācijas izdevumiem līdz tuvākajam transportlīdzekļu tehniskās apkopes uzņēmumam vai kravas vai bagāžas pārkraušanai un tālākai transportēšanai savā vai cita pārvadātāja transportlīdzeklī. Savukārt, piemēram, gadījumos, līdz kravas pienācīgai nostiprināšanai, faktiskās masas pārsvara novēršanai, transportlīdzekļa vadīšanas laikposma (ikdienas atpūtas, iknedēļas atpūtas un pārtraukumu) nodrošināšanai, transportlīdzekļa tālāka kustība nebūs pieļaujama. Par piemēroto nodrošinājuma līdzekli ārvalstu pārvadātājam tiks veikts ieraksts protokolā-lēmumā, bet nacionālajam pārvadātājam – administratīvā pārkāpuma protokolā.  Praksē joprojām pastāvēs gadījumi, kad nebūs samērīgi piemērot nodrošinājuma līdzekļus un šie gadījumi tiks atrunāti Valsts policijas rīcības vadlīnijās.  Projekta mērķis ir papildus esošajiem tiesiskajiem mehānismiem efektivizēt pārkāpumu novēršanas pasākumu kopumu ceļu satiksmes un autopārvadājumu jomā, kā arī radīt vienkāršotus juridiskos un faktiskos apstākļus naudas soda izpildei pārkāpuma konstatēšanas vietā.  LAPK 9.panta trešā daļa nosaka, ka paaugstinātas bīstamības avota īpašnieka (valdītāja) administratīvās atbildības īpatnības var noteikt citos likumos. Neapšaubāmi, ka transportlīdzeklis ir atzīstams par paaugstinātas bīstamības avotu.  Minētais nostiprina atšķirīgu no LAPK administratīvi procesuālā regulējuma pieļaujamību speciālajās materiālo tiesību normās – Ceļu satiksmes likumā.  LAPK 16.pants nosaka, ka ārvalstu pilsoņi un bezvalstnieki Latvijas teritorijā saucami pie administratīvās atbildības uz tādu pašu noteikumu pamata kā Latvijas Republikas pilsoņi, ja šis kodekss neparedz citādi.  Projekts nosaka autopārvadājumus kontrolējošās institūcijas (amatpersonas) tiesības sastādīt protokolu-lēmumu par ārvalstu pārvadātāja izdarītu pārkāpumu par naudas soda uzlikšanu bez tā klātbūtnes, vienlaicīgi nepieciešamības gadījumā piemērojot kādu no projekta 43.9 pantā paredzētajiem nodrošinājuma līdzekļiem.  Paziņošanas likuma 2.pants pieļauj atšķirīgu citos likumos noteiktu dokumenta paziņošanu, līdz ar ko projekts paredz, ka par sastādīto protokolu-lēmumu un piemēroto nodrošinājuma līdzekli, ja tāds piemērots, autopārvadājumus kontrolējošā institūcija (amatpersona) paziņo ārvalstu pārvadātājam, izmantojot elektroniskā pasta starpniecību, kā arī informē transportlīdzekļa vadītāju. Ārvalstu autopārvadātāja kontaktinformācija kā obligāta sastāvdaļa norādīta Eiropas kopienas atļaujas kopijā (Regulas (EK) Nr.1072/2009 4.pants), kā arī tiek norādīta pārvadātāja firmas zīmogos, kas iespiesti pavadzīmēs. E-pasta adreses tiek norādītas arī CMR pavadzīmēs, kopienas atļaujās un starpvalstu atļaujās. Gadījumos, ja tomēr nav atrodama e-pasta adrese, tad visos dokumentos ir pārvadātāja reģistrācijas Nr., kuru ievadot interneta meklētāja resursos tiek iegūta pārvadātāja e-pasta adrese.  Projekts nosaka, ka lēmums par naudas soda uzlikšanu stājas spēkā protokola-lēmuma paziņošanas (nosūtīšanas) brīdī un ārvalstu pārvadātājiem piemērotie naudas sodi samaksājami nekavējoties, jo kā izņēmums no LAPK 285.panta tiek noteikts, ka lēmuma pārsūdzēšana (kas neapšaubāmi ir konstitucionālā tiesība) neaptur tā izpildi.  Šādu maksājumu veikšanu var īstenot veicot bezskaidras naudas norēķinus, tostarp, izmantojot mobilos *point of sale* (POS) terminālus, ar kuriem aprīkoti Valsts policijas operatīvie transportlīdzekļi.  Lai nodrošinātu ceļu satiksmes drošību, kā arī vienveidīgu praksi pārkāpumu novēršanas izpildei ceļu satiksmes un autopārvadājumu jomā, projekts nosaka vienlīdzīgus nosacījumus kā ārvalstu, tā nacionālajiem pārvadātājiem.  LAPK 40.pants nosaka, ka administratīvā soda uzlikšana neatbrīvo personu, kura izdarījusi administratīvo pārkāpumu, no tā pienākuma izpildīšanas, par kura nepildīšanu uzlikts administratīvais sods, praksē vērojama tendence, ka pēc administratīvā soda uzlikšanas autopārvadājums tiek turpināts bez konstatētā pārkāpuma novēršanas, jo patreizējais normatīvais regulējums neparedz piespiedu pasākumus pārkāpumu novēršanai.  Ceļu satiksmes likuma 19.panta pirmā daļa nosaka, ka ceļu satiksmes dalībniekiem ir jāizpilda šā likuma, [Ceļu satiksmes noteikumu](http://likumi.lv/ta/id/274865-celu-satiksmes-noteikumi) un citu normatīvo aktu prasības, kas nosaka ceļu satiksmes dalībnieku pienākumus; jāizpilda policijas darbinieku un to personu norādījumi, kuras pilnvarotas regulēt satiksmi.  Ceļu satiksmes likuma 18.pants paredz tiesības aizliegt piedalīties ceļu satiksmē un aizliegt iebraukt Latvijas Republikas teritorijā, ja:  1) transportlīdzeklim ir normatīvajos aktos noteiktie bojājumi, kuru dēļ tas nedrīkst braukt;  2) nav saņemta atļauja piedalīties ceļu satiksmē, arī ja nav veikta transportlīdzekļa īpašnieka civiltiesiskās atbildības obligātā apdrošināšana;  3) tiek pārvadāta neatļauta bīstamā krava vai ir bīstamās kravas noplūde;  4) transportlīdzekļa (transportlīdzekļu sastāva) gabarīti ar kravu vai bez tās, faktiskā masa vai ass slodze pārsniedz [Ceļu satiksmes noteikumos](http://likumi.lv/ta/id/274865-celu-satiksmes-noteikumi) paredzētos lielumus un nav attiecīgās atļaujas braukšanai pa ceļu;  5) pārkāptas [Ceļu satiksmes noteikumos](http://likumi.lv/ta/id/274865-celu-satiksmes-noteikumi) reglamentētās kravas novietošanas un nostiprināšanas prasības.  Atbilstoši Regulas (ES) 2016/403 ar ko papildina Eiropas Parlamenta un Padomes Regulu (EK) Nr. 1071/2009 attiecībā uz Savienības noteikumu tādu nopietnu pārkāpumu klasifikāciju, kas var izraisīt autopārvadātāja labas reputācijas zaudēšanu, un ar ko groza Eiropas Parlamenta un Padomes Direktīvas 2006/22/EK III pielikumam visus autopārvadājumu pārkāpumus sagrupē kategorijās pēc smaguma pakāpes atbilstoši to potenciālam apdraudēt dzīvību vai nodarīt smagus miesas bojājumus.**-**  MSI = vissmagākie pārkāpumi  VSI = ļoti smags pārkāpums  SI = smags pārkāpums  Faktiski regulas pielikumā nav pārkāpumu, kas tiktu uzskatīti par nesmagiem. Visi pārkāpumi, kas minēti regulā ir smagi, savukārt  kopējā pasākumu klāstā, kas paredzēti dalībvalstīm, jāiekļauj arī iespēja aizturēt transportlīdzekli, ja ir konstatēti nopietni pārkāpumi. Tātad pārkāpumu novēršanai ir pieļaujama transportlīdzekļa aizturēšana par visiem regulas pārkāpumiem.  Regulas 6. panta 2. punkta a) apakšpunktā minēto nosacījumu vissmagākie pārkāpumi  1. a) Sešu dienu vai divu nedēļu laikposma maksimālā vadīšanas laika pārsniegšana par 25 % vai vairāk;  b) dienas darba laikā maksimālā ikdienas vadīšanas laika pārsniegšana par 50 % vai vairāk, neņemot pārtraukumu vai vismaz 4,5 stundas ilgu nepārtrauktu atpūtas laikposmu.  2. Tahogrāfa un/vai ātrumu ierobežojošas ierīces neuzstādīšana vai krāpnieciskā nolūkā izmantojamas ierīces lietošana, lai grozītu reģistrācijas kontrolierīces datus un/vai ātruma ierobežotāja vai reģistrācijas diagrammas, vai no tahogrāfa un/vai no transportlīdzekļa vadītāja kartes lejupielādēto datu viltošana.  3. Braukšana bez derīgas transportlīdzekļa tehniskās apskates apliecības, ja šāds dokuments ir prasīts Kopienas tiesību aktos, un/vai braukšana ar, *inter alia*, bremžu sistēmas, stūres pievadu, riteņu riepu, balstiekārtas vai šasijas ļoti nopietnām nepilnībām, kas varētu radīt tik lielu satiksmes drošības tūlītēju apdraudējumu, ka tādēļ pieņem lēmumu transportlīdzekli imobilizēt.  4. Tādu bīstamu kravu pārvadājumi, kuras ir aizliegts pārvadāt vai kuras pārvadā ar aizliegtu vai neatļautu taru vai nelietojot identifikācijas zīmes uz transportlīdzekļa par to, ka tās ir bīstamas kravas, tādējādi apdraudot dzīvības vai vidi tik lielā mērā, ka tādēļ pieņem lēmumu transportlīdzekli imobilizēt.  5. Pasažieru vai kravu pārvadāšana, ja nav derīgas transportlīdzekļa vadītāja apliecības vai ja uzņēmumam nav derīgas Kopienas atļaujas.  6. Transportlīdzekļa vadīšana, izmantojot transportlīdzekļa vadītāja karti, kas ir viltota, nav viņa karte vai kas iegūta, pamatojoties uz nepatiesiem apliecinājumiem un/vai viltotiem dokumentiem.  7. Kravu pārvadāšana ar transportlīdzekļiem, kuru pieļaujamā maksimālā masa ir lielāka par 12 tonnām, ja tie pārsnieguši maksimālo atļauto kravas svaru par 20 % vai vairāk, un kravu pārvadāšana ar transportlīdzekļiem, kuru pieļaujamā maksimālā masa ir mazāka par 12 tonnām, ja tie pārsnieguši maksimālo atļauto kravas svaru par 25 % vai vairāk.   Piemēram, vissmagākie pārkāpumi par ko paredzēta atbildība Latvijas Administratīvo pārkāpumu kodeksā:  ·   - 149.33 10.daļa. Pārsniegta maksimālā pieļaujamā masa vairāk kā 20% - vissmagākais pārkāpums ;  ·   - 149.33 11.daļa. Pārsniegts maksimālais pieļaujamais garums – ļoti smags pārkāpums;   * 149.24. 1.daļa. Braukšana bez derīga tehniskās apskates apliecinājuma – vissmagākais pārkāpums; * 149.24. 12.daļa. Transportlīdzeklis netiek uzturēts drošā un tehniskajām prasībām atbilstošā stāvoklī, kas rada bremžu sistēmas, stūres pievada un riteņu/riepu, balstiekārtas vai šasijas, vai cita aprīkojuma ļoti nopietnus trūkumus – vissmagākais pārkāpums; * 149.38 21.daļa. Par tāda transportlīdzekļa izmantošanu autopārvadājumos, kurā ir manipulācijas ierīce, ko var izmantot, lai falsificētu datus vai izdrukās norādīto informāciju; * 149.38 22.daļa. Par datu, kas ierakstīti reģistrācijas kartē (tahogrammā), saglabāti reģistrācijas kontrolierīcē vai vadītāja kartē, vai izdruku no reģistrācijas kontrolierīces falsificēšanu, slēpšanu, iznīcināšanu vai par tādām manipulācijām ar reģistrācijas karti (tahogrammu), reģistrācijas kontrolierīci vai vadītāja karti, kā rezultātā var notikt datu vai izdrukās norādītās informācijas falsificēšana vai iznīcināšana; * 149.38 19.daļa Par autopārvadājumu veikšanu ar transportlīdzekli, izmantojot reģistrācijas kontrolierīci, kurai nav tipa apstiprinājuma.   Valsts policijas amatpersona piemērojot administratīvo sodu starp tā minimālo un maksimālo naudas soda robežu, ņems vērā minētās Regulas nosacījumus, attiecībā uz pārkāpuma smagumu, kas tiks atrunāts Valsts policijas rīcības vadlīnijās.  Saskaņā ar Noteikumu Nr.411 7.punktu, Valsts policija dod norādījumu apturēt transportlīdzekli kontrolējamā transportlīdzekļa vadītājam uz autoceļa vietās, kur netiek apdraudēta satiksmes drošība. Šo noteikumu 8.punkts nosaka, ka Valsts policija apturēto transportlīdzekli novirza uz autoceļa tuvumā esošām piemērotām vietām (piemēram, stāvlaukumiem, kravas iekraušanas un izkraušanas laukumiem). Atbilstoši Ministru kabineta 2015.gada 2.jūnija noteikumu Nr.279 “Ceļu satiksmes noteikumi” 25.9.apakšpunktam, transportlīdzekļa vadītājam ir pienākums pakļauties kompetentās iestādes amatpersonu veiktajām pārbaudēm, tām veicot normatīvajos aktos noteiktās uzraudzības un kontroles funkcijas, tai skaitā policijas vai muitas darbinieka prasībai nogādāt transportlīdzekli kontroles veikšanas vietā, kā arī nodot transportlīdzekli minēto kontroļu veikšanai, ļaut veikt šo noteikumu [218.](https://likumi.lv/ta/id/274865-celu-satiksmes-noteikumi#p218), [219.](https://likumi.lv/ta/id/274865-celu-satiksmes-noteikumi#p219) un [220. punktā](https://likumi.lv/ta/id/274865-celu-satiksmes-noteikumi#p220) minētā aprīkojuma apskati.  Minētais nozīmē, ka galējās nepieciešamības rezultātā piemērotais nodrošinājuma līdzeklis – imobilizatora/riteņu bloķētāja uzlikšana autopārvadājumā iesaistītajam transportlīdzeklim netraucēs vispārējai ceļu satiksmei.  Kravas drošība visa pārvadājuma, tajā skaitā, ceļu satiksmes laikā, atpūtas laikā, dīkstāves vai piemērotā nodrošinājuma līdzekļa gadījumā ir pārvadātāja ekskluzīva kompetence un nemaina esošo tiesisko regulējumu attiecībā uz kravu drošības nodrošināšanu to pārvadāšanas laikā.  Projekts paredz, ka piemērotie nodrošinājuma līdzekļi ir spēkā līdz naudas soda un/vai pārkāpuma novēršanai, bet ne ilgāk kā 30 dienas.  Šāds regulējums noteikts ņemot vērā, ka autopārvadājumos iesaistītās personas ir finansiāli motivētas savlaicīgi un noteiktos termiņos nodrošināt autopārvadājumu civiltiesisko saistību izpildi, jo katra transportlīdzekļa dīkstāves diena rada pārvadātājam ievērojamus zaudējumus, tādēļ piemērotie nodrošinājuma līdzekļi pēc 30 dienu termiņa kļūst juridiski neefektīvi, līdz ar ko atceļami. Savukārt termiņš dienās tiek noteikts ņemot vērā informācijas ievadīšanas un kontroles sistēmas prasības, jo sistēma atpazīst tikai ciparu formātu. Termins “viens mēnesis” kā zināms ir mainīgs lielums.  Latvijas Republikas Satversmes 105.pants nosaka, ka īpašumu nedrīkst izmantot pretēji sabiedrības interesēm. Īpašuma tiesības var ierobežot vienīgi saskaņā ar likumu. Projektā noteiktie nodrošinājuma līdzekļi piemērojami kā galējie administratīvās iedarbības līdzekļi, lai novērstu sabiedrības apdraudējumu ceļu satiksmē, kā arī nodrošinātu valsts drošību, sabiedrisko kārtību, novērstu vides, personu dzīvības, veselības vai mantas apdraudējumu un nodrošinātu pienākumu ievērot Latvijas Republikas tiesību normas, nepieļaujot tiesiskā nihilisma iestāšanos.  Tiesības aizturēt attiecīgo transportlīdzekli uz laiku, kamēr pārkāpuma iemesls tiek novērsts, kā arī anulēt, apturēt vai ierobežot transportlīdzekļa vadītāja apliecību tajos gadījumos, ja dalībvalsts uzskata, ka pārkāpums var apdraudēt satiksmes drošību, paredzētas Regulas (EK) Nr.561/2006 21.pantā. Regulas (EK) Nr. 561/2006 26. apsvērumā transportlīdzekļa aizturēšana ir nepārprotami paredzēta kā viens no pasākumiem, kas veicami nopietnu pārkāpumu gadījumā. Ar šo pasākumu var nodrošināt, piemēram, ka transportlīdzekļa vadītājs atpūšas pietiekami ilgu laikposmu, lai panāktu atbilstību Regulas (EK) Nr. 561/2006 noteikumiem. Ar to var arī kavēt uzņēmumus gūt konkurences priekšrocības, nepildot regulas noteikumus un vienkārši samaksājot soda naudu. | |
| 3. | Projekta izstrādē iesaistītās institūcijas | Iekšlietu ministrija un Valsts policija. | | |
| 4. | Cita informācija | Nav. | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Pārvadātāji un autopārvadājumu transportlīdzekļu vadītāji. |
| 2. | Tiesiskā regulējuma ietekme uz tautsaimniecību un administratīvo slogu | | Tiks novērsta nevienlīdzīgā situācija starp ārvalstu un nacionālajiem pārvadātājiem, nodrošinot vienlīdzīgu personu atbildību par administratīvo pārkāpumu, piemērotā naudas soda neizbēgamības principu īstenošanu neatkarīgi no pārkāpēja valstiskās piederības, kā arī tiks uzlabota valsts budžeta ienākumu no uzliktajiem naudas sodiem nodrošināšana. |
| 3. | Administratīvo izmaksu monetārs novērtējums | | Projekts šo jomu neskar. |
| 4. | Cita informācija | | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2018. gads | | Turpmākie trīs gadi (*euro*) | | |
| 2019.gads | 2020.gads | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas,  salīdzinot ar kārtējo  (2018.)gadu | izmaiņas, salīdzinot ar kārtējo  (2018.)gadu | izmaiņas,  salīdzinot ar  kārtējo  (2018.)gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 8 918 780 | 0 | 174 096 | 174 096 | 174 096 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 8 918 780 | 0 | 174 096 | 174 096 | 174 096 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 8 918 780 | 0 | 174 096 | 174 096 | 174 096 |
| 3.1. valsts pamatbudžets | 8 918 780 | 0 | 174 096 | 174 096 | 174 096 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 |  |  |  |
| 5. Precizēta finansiālā ietekme: | X | 0 | 174 096 | 174 096 | 174 096 |
| 5.1. valsts pamatbudžets | 0 | 174 096 | 174 096 | 174 096 |
| 5.2. speciālais budžets | 0 |  |  |  |
| 5.3. pašvaldību budžets | 0 |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar likuma “Par valsts budžetu 2018.gadam” 2.pielikumu plānotie ieņēmumi no pārējiem naudas sodiem, ko uzliek Valsts policija par pārkāpumiem ceļu satiksmē ir 8 918 780 *euro*.  6.1. Prognozētie valsts pamatbudžeta papildu ieņēmumi:  *Budžeta apakšprogrammā 06.01.00 „Valsts policija”.*  Papildu ieņēmumu no naudas sodiem par administratīvajiem pārkāpumiem autopārvadājumu jomā, ko izdarījuši ārvalstu pārvadātāji, aprēķins veikts, vadoties no 2017.gada statistikas datiem. Ārvalstu pārvadātājiem par pārkāpumiem autopārvadājumu jomā 2017.gadā piemēroti naudas sodi 295 890 *euro* apmērā, no tiem samaksāti – 107 000 *euro*. Paredzams, ka, ieviešot grozījumus Ceļu satiksmes likumā, saņemto naudas sodu apjoms palielināsies līdz 95 % no piemērotajām summām, t.i., 281 096 *euro.*  Prognozētie papildu ieņēmumi:  281 096 *euro* – 107 000 *euro* = 174 096 *euro*  Ņemot vērā minēto, prognozētie papildu ieņēmumi 2019.gadā un turpmāk ik gadu:  Tiek pieņemts, ka likumprojekts varētu stāties spēkā 2019.gada 1.janvārī, tad 2019.gadā un turpmāk ik gadu prognozēti papildu ieņēmumi 174 096 *euro* apmērā (budžeta ieņēmumu klasifikācijas kods 10.1.5.3.”Pārējie naudas sodi, ko uzliek Valsts policija par pārkāpumiem ceļu satiksmē”).  Pamatojoties uz Ministru kabineta 2015.gada 16.novembra rīkojumu Nr.719 “Par finansējuma piešķiršanu Iekšlietu ministrijai pasākumiem, kas saistīti ar ceļu satiksmes uzraudzības uzlabošanu” Iekšlietu ministrijai 2017.gadam tika piešķirts finansējums kravas automobiļu riteņu bloķētāju iegādei 2800 *euro* apmērā, ņemot vērā minēto, 2017.gada 5.oktobrī starp Valsts policiju un SIA “Mehtehkons” ir noslēgts piegādes līgums par 11 kravas automobiļu riteņu bloķētāju iegādi. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Likumprojektam pievienotais Ministru kabineta sēdes protokollēmuma projekts paredz uzdevumu Iekšlietu ministrijai pēc likumprojekta pieņemšanas Saeimā gadskārtējā valsts budžeta likumprojekta sagatavošanas procesā iesniegt Finanšu ministrijā priekšlikumus par ieņēmumu no naudas sodiem, ko uzliek Valsts policija par pārkāpumiem ceļu satiksmē, prognozes palielināšanu. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību  aktu projekti | Pēc Administratīvo pārkāpumu procesa likuma pieņemšanas Saeimā projektā paredzētais regulējums tiks iekļauts Administratīvo pārkāpumu procesa likumā, izdarot tajā attiecīgus grozījumus. Līdz Administratīvo pārkāpumu procesa likuma spēkā stāšanās brīdim projektā paredzētais regulējums atradīsies Ceļu satiksmes likumā. |
| 2. | Atbildīgā institūcija | Iekšlietu ministrija. |
| 3. | Cita informācija | 2017.gada 25.maijā likumprojekts izskatīts un atbalstīts Latvijas Administratīvo pārkāpumu kodeksa patstāvīgajā darba grupā. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta saskaņā ar Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Likumprojekts un tā sākotnējās ietekmes novērtējuma ziņojums (anotācija) ievietots Iekšlietu ministrijas tīmekļvietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību rakstveidā izteikt savu viedokli par projektu. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ceļu satiksmi un autopārvadājumus kontrolējošās institūcijas. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas funkcijas un uzdevumi netiek radīti.  Institūcijai pieejamos cilvēkresursus neietekmē.  Jaunas institūcijas netiks veidotas.  Esošo institūciju likvidācija vai reorganizācija  nav plānota. |
| 3. | Cita informācija | Nav. |

Iekšlietu ministrs Rihards Kozlovskis

Vīza: valsts sekretārs Dimitrijs Trofimovs